stanford-oval/wikipedia huggingface dataset:
Clock Tower: The First Fear
Tarina

Peli sijoittuu vuoden 1995 syyskuuhun. Pelin päähenkilö, Jennifer Simpson, on Granite Orphanage -nimisestä orpokodista kotoisin oleva 14-vuotias tyttö. Hänet on kutsuttu muuttamaan kolmen muun orpokodissa asuvan tytön, Laura Harringtonin, Annen ja Lotten kanssa asumaan heidän opettajansa Mary Barrowsin kartanoon. Sinne saavuttuaan Mary jättää uudet asukkaansa yksin eteisaulaan, kun hän menee hakemaan herra Barrows'ia. Kun Lotte huolestuu siitä, että Maryllä on kestänyt kauan palata, hän harkitsee menevänsä etsimään Maryä, mutta Jennifer menee hänen sijastaan. Ei kestä kuin hetki, kunnes kuuluu kirkaisu aulasta ja kun Jennifer palaa tarkistamaan tilanteen, hänen ystävänsä ovat kadonneet ja valot ovat sammuneet.
Etsiessään Maryä ja ystäviänsä, Jennifer tapaa Scissorman-nimisen tappajan, epämuodostuneen nuoren pojan, joka käyttää valtavan kokoisia saksia tappoaseenaan. Jennifer tapaa pojan ensin, kun hän näkee tämän tappavan joko Lauran tai Annin. Juostessaan poikaa karkuun, Jenniferille alkaa selvittää monia kamaluuksia Maryn ja jopa hänen omasta menneisyydestään. Jennifer voi löytää oman isänsä, Walter Simpsonin ruumiin huoneesta, joka on peitetty seinän taakse. Isänsä viimeisen kirjeen lukiessaan Jenniferille selviää, että hän auttoi Maryä synnyttämään epämuodostuneet kaksoset, Bobby ja Dan Barrowsin. Walter näki nämä lapset demoneina sen jälkeen, kun he hyökkäsivät miehen kimppuun ja söivät hänen oikean kätensä. Walter yritti tappaa vastasyntyneet, mutta Mary pysäytti hänet ja sinetöi huoneen, jossa Walter kuoli hapenpuutteeseen. Vuosien kuluessa, Mary loi kauhistuttavan rakkauden lapsiaan kohtaan, joten hän alkoi tuoda nuoria ihmisiä kartanoonsa, jossa hän opasti Bobbyn (eli Scissormanin) tappamaan nämä nuoret. Lasten isä, Simon Barrows, yritti kauan ennen pelin tapahtumia pysäyttää Maryn tappamalla hänet, mutta Mary lukitsi Simonin kartanon pihalla sijaitsevaan hökkeliin, jossa hänet voi tavata pelin aikana, ennen kuin Jennifer päätyy selliin Simonin kanssa. Jenniferillä täytyy olla kinkkua mukanaan ja antaa se Simonille, jotta hän puhuisi. Muuten Simon hyökkää Jenniferin kimppuun, syö hänet ja peli päättyy.
Loppujen lopuksi Jennifer löytää joko sauvan tai satanistisen patsaan talosta ja käyttää sitä päästäkseen kartanon alla sijaitsevaan luolaan. Vahtikoiran ohittamisen jälkeen, Jennifer voi mahdollisesti löytää ystävänsä Lotten täältä, joka kertoo hänelle ennen kuolemaansa vihjeitä miten toimia. Luolaa tutkiessaan Jennifer lopulta löytää Bobbyn valtavan veljen Danin, joka lähtee jahtaamaan Jeffineriä. Jahdin aikana Jennifer onnistuu pudottamaan Danin päälle kerosiinia, joka peittää hänet ja leimahtaa seinällä olevasta kynttilästä liekkeihin polttaen Danin kuoliaaksi.
Pelaaminen

Pelin formaatti on point & click -tyylinen seikkailupeli. Pelaaja liikuttaa Jenniferiä joko klikkaamalla tiettyä paikkaa ruudulla olevalla hiirellä tai painamalla R ja L nappeja saamaan hänet juoksemaan jompaankumpaan suuntaan. Pelissä keskeinen idea on etsiä läpi kartanon löytääkseen esineitä etenemistä varten, ongelmapohdinta ja juonen selvittäminen erilaisten asioitten tutkimisella. Tapahtumat huoneisiin mentäessä ovat satunnaisia, eri kerroilla eri asioita voi tapahtua.
Tämän aikana Scissorman esiintyy pelin ainoana aktiivisena uhkana. Hän esiityy tietyissä huoneissa ja jos tutkit tiettyä esinettä, laukaiset jahti-kohtauksen. Jennifer ei voi taistella Scissormania vastaan. Ainoa, jota voit tehdä on vaara tilanteen nähden karata kuolmalta nopeasti näpyttämällä "paniikki nappia" ja tätäkään ei voi tehdä loputtomiin. Päästäkseen eroon Scissormanista, sinun on joko laukaistava tietty ansa tai piilouduttava häneltä. Jos Scissorman tappaa Jenniferin, peli päättyy ja sinut potkaistaan takaisin päävalikkoon, jonka kautta voit kokeilla uudestaan siitä mihin jäit. Peli automaattisesti tallentaa sijaintisi Super nintendo versiossa ja Playstation 1 versiossa sinä voit tuoda esiin valikon tallentamista varten milloin vain (paitsi jahdin aikana.) Scissorman ei voi esiintyä kuin vain valmiiksi laadituissa tapahtumissa pelin aikana, niinpä hänet voi tavata vain rajoitetun määrän kertoja pelin aikana.
Yksi pelin kuuluisista mekaniikoista on se, että pelin tapahtumat ja esineet voivat vaihtua pelikerrasta toiseen. Joskus avain voi olla tietyssä paikassa ja joskus taas toisessa. Joskus Scissorman esiintyy tietyssä huoneessa kun taas joskus hänen sijastaan esiin hyppää kissa. Tämä ylläpitää jännitystä ja vaikka pelin on jo kerran voittanut, toisella kerralla asiat ovat taas muuttuneet.
Pelaaminen > Eroja versioitten välillä:

PlayStation-versiossa pelistä "Clock tower: The first fear" teki paljon pieniä lisäyksiä ja muutoksia alkuperäiseen SNES-versioon verrattuna:
- Grafiikat ja äänitehosteet on muutettu alkuperäisestä.
- Pelin ääniraita täysin uudelleen ehty. Melodiat ovat samat, mutta instrumentit ovat muutetut edellisestä.
- Tietyt asiat alkuperäisestä pelistä, kuten ruumis metsästyshuoneen kaapissa, yksi olohuoneiden televisioista, yms. ovat saaneet muutoksia alkuperäiseen verrattuna.
Julkaisu

Tähän päivään saakka, peli ei ole saanut virallista versiota Japanin ulkopuolella. Super Nintendo -versio tuli syyskuussa vuonna 1995, kun taas PC-versio tuli maaliskuussa 1997 ja PlayStation-versio heinäkuussa samana vuonna. Peli myös julkaistiin Bandain Wonderswan konsolilla vuonna 1999. Viimeisin pelin julkaisu oli Wiin Virtual Consolelle elokuussa 2010 ja PSN:lle marraskuussa 2011, mutta jopa nämäkään versiot eivät menneet Japania kauemmaksi.
Tämän ansiosta, kun pelin jatko-osa julkaistiin maailmanlaajuisesti, pelin nimi oli Yhdysvalloissa ja Euroopassa vain "Clock tower", kun taas Japanissa pelin nimi oli "Clock tower 2".
Trivia

Peli on ottanut paljon inspiraatiota Dario Argenton "Phenomena" -nimisestä elokuvasta (tai Creepers Ameriikassa). Kummassakin tarinassa on saman näköinen, Jennifer-nimellä seikkaileva nainen ja kummassakin tarinassa on epämuodostunut lapsi, joka jahtaa ja yrittää tappaa päähenkilön.
Aiheesta muualla

Clock Tower MobyGamesissa (englanniksi)
Clock tower Wikia arikkeli. Viitattu 26.6.2014
Donne-moi une chance

|  Donne-moi une chance> Kappaleen tiedot |
| --- | --- |
Esittäjä(t):  Modern Times
Säveltäjä(t):  Patrick Hippert Jimmy Martin
Sanoittaja(t):  Patrick Hippert Jimmy Martin
Euroviisutiedot
Vuosi:  1993
Maa:  Luxemburg
Kieli:  ranska, luksemburgi
Sijoitus:  20.
Pisteet:  11
Sanat:  sanoitus
Muuta:  Kapellimestarina Francis Goya
Aikajärjestys
 ◄ ”Sou fräi” (1992) 
 ”Fighter” (2024) ► 
Donne-moi une chance on Modern Timesin esittämä kappale, joka edusti Luxemburgia vuoden 1993 Eurovision laulukilpailussa Irlannin Millstreetissä.
Kappale sijoittui Euroviisuissa 25 maan joukosta sijalle 20. 11 pisteellä.
Peter Sarstedt

Peter Eardley Sarstedt (12. joulukuuta 1941 New Delhi, Intia – 8. tammikuuta 2017) oli englantilainen laulaja-lauluntekijä. Hän saavutti suosiota vuoden 1969 singlellään ”Where Do You Go To (My Lovely)?”.
Elämä ja ura

Peter Eardley Sarstedt syntyi New Delhissä, Intiassa 10. joulukuuta 1941. Hänen vanhempansa olivat brittiläisiä virkamiehiä, ja hänellä oli viisi sisarusta. Isä Albert oli saksalaissyntyinen. Seuraavana vuonna perhe muutti Darjeelingiin, missä isä sai johtaakseen teeplantaasin. Sen jälkeen perhe muutti Kalkuttaan, ja vuonna 1954 Lontooseen, Englantiin.
Peterin isoveli Richard perusti vuonna 1957 skiffle-yhtyeen, johon kuuluvat myös Peter ja pikkuveli Clive. Vuonna 1961 Richard otti taiteilijanimekseen Eden Kane ja saavutti menestystä, kuten myös Clive myöhemmin nimellä Robin Sarstedt.
Peter Sarstedt alkoi kirjoittaa omia folkhenkisiä poplaulujaan vuonna 1966. Hänen ensimmäiset singlensä eivät menestyneet, mutta vuoden 1969 single "Where Do You Go To (My Lovely)?" nousi listaykköseksi Britannian lisäksi 14 muussakin maassa ja toi Sarstedtille Ivor Novello -palkinnon. Samana vuonna myös single "Frozen Orange Juice" nousi Britannian top-10:een ja esikoisalbumi Peter Sarstedt sijalle 8.
Sarstedt esiintyi 1980-luvulta alkaen usein yhteiskiertueilla muiden brittiläisten 1960-luvun lopun ja 1970-luvun poppareiden kanssa. Sarstedtin uusin albumi on Restless Heart (2013).
Sarstedt lopetti uransa vuonna 2010 sairauden vuoksi. Hän kuoli vuonna 2017.
Sarstedtin hittikappaleesta ”Where Do You Go To (My Lovely)?” teki Hector suomenkielisen version nimeltään "Kuningatar". Se noudattaa alkuperäistekstiä varsin tarkasti muun muassa viittauksineen Marlene Dietrichiin, Zizi Jeanmaireen ja Pierre Balmainiin.
Aiheesta muualla

Viralliset kotisivut
Pieni Valkeisjärvi (Viitasaari, Korppiskylä)

| Pieni Valkeisjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  62°53′54″N, 25°49′42″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskujoki:  ei laskuojaa 
Järvinumero:  14.423.1.008
Mittaustietoja
Pinnankorkeus:  132,9 m  
Pituus:  140 m  
Leveys:  110 m  
Rantaviiva:  0,381 km  
Pinta-ala:  1,048 ha  
Saaria:  ei saaria 
 fiPieni Valkeisjärvi 
Pieni Valkeisjärvi  on Keski-Suomessa Viitasaarella  Korppiskylän lähellä sijaitseva järvi.
Maantietoa

Järvi on 140 metriä pitkä, 110 metriä leveä, ja sen pinta-ala on 1,0 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 400 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Hakojoen valuma-alueeseen (14.423) se kuuluu. Järven vedenpinnan korkeus on 132,9 metriä mpy.
Pieni Varsalampi

| Pieni Varsalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Multia
Koordinaatit:  62°38′07″N, 24°31′59″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pussijoen valuma-alue (35.64)
Laskujoki:  osa Isoon Varsalampeen 
Järvinumero:  35.643.1.012
Mittaustietoja
Pinnankorkeus:  207,6 m  
Rantaviiva:  0,626 km  
Pinta-ala:  2,309 ha  
Saaria:  ei saaria 
 fiPieni Varsalampi 
Pieni Varsalampi on Keski-Suomessa Multialla Väätäiskylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 2,3 hehtaaria ja se on 200 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 650 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Pussijoen valuma-alueella (35.64), jonka Suolamminjoen valuma-alueeseen (35.643) se kuuluu.
Pieni Vesijärvi

| Pieni Vesijärvi |
| --- | --- |
Valtiot:  Suomi
Maakunnat:  Pohjois-Savo
Kunnat:  Vesanto
Koordinaatit:  62°54′25″N, 26°10′05″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskuoja:  oja Isoon Vesijärveen 
Järvinumero:  14.428.1.006
Mittaustietoja
Pinnankorkeus:  110,8 m  
Pituus:  2,7 km  
Leveys:  1,2 km  
Rantaviiva:  8,59 km  
Pinta-ala:  1,54148 km²   
Tilavuus:  0,00461445 km³ 
Keskisyvyys:  2,99 m  
Suurin syvyys:  14,5 m  
Saaria:  ei saaria 
 fiPieni Vesijärvi 
Pieni Vesijärvi  on Pohjois-Savossa Vesannolla  Vesijärven lähellä sijaitseva järvi.
Maantietoa

Järvi on 2,7 kilometriä pitkä, 1,2 kilometriä leveä, ja sen pinta-ala on 154 hehtaaria eli 1,5 neliökilometriä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 4,61 miljoonaa kuutiometriä eli 0,00461 kuutiokilometriä. Sen keskisyvyys on 3,0 metriä ja suurin syvyys on 14,5 metriä. Sen rantaviivan pituus on 8,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Vesijoen valuma-alueeseen (14.428) se kuuluu. Järven vedenpinnan korkeus on 110,8 metriä mpy.
Donnerin uudisraivaajajoukko

Donnerin joukolle pystytetty muistomerkki.
"Donner party" (Donnerin uudisraivaajajoukko) oli ryhmä amerikkalaisia uudisraivaajia matkalla Kaliforniaan härkävankkureilla. Useiden ongelmien vuoksi myöhästynyt matka johti ryhmän juuttumiseen Sierra Nevadaan talveksi 1846–1847, ja osa ryhmäläisistä joutui turvautumaan kannibalismiin selviytyäkseen. He söivät muita nälkään kuolleita ryhmäläisiä kaiken karjan lopulta kuoltua.
Matka länteen kesti yleensä neljästä kuuteen kuukautta, mutta Donnerin ryhmä yritti käyttää uutta, Hastingsin oikotieksi kutsuttua reittiä, joka vei Utahin Wasatch-vuorten yli ja Salt Laken autiomaan läpi. Vaikeakulkuinen maasto Humbolt-joen varrella Nevadassa johti erimielisyyksiin ja verotti ryhmän karjaa ja vankkureita.
Marraskuun alussa 1846 siirtolaiset pääsivät Sierra Nevadaan, jossa he juuttuivat aikaisen ja voimakkaan lumisateen vuoksi lähelle Truckeejärveä (nykyisin Donnerjärvi) ja keskelle korkeita vuoria. Marraskuun puolivälissä ruokavarastot kävivät vähiin ja osa ryhmäläisistä lähti jalan hakemaan apua. Kaliforniasta saapunut apujoukko yritti päästä Donnerin ryhmän luokse muttei saavuttanut tätä ennen helmikuuta 1847. Lopulta ryhmän 87:stä jäsenestä 48 pääsi hengissä Kaliforniaan.
Historioitsijat ovat kuvailleet tapausta yhtenä Kalifornian historian suurimmista tragedioista.
Donnerinpuisto

Donnerinpuisto on Ossian Donnerin mukaan nimetty pieni puisto Hyvinkään keskustassa Hämeenkadun varrella. Puistossa on suihkulähde sekä Hyvinkään villatehtaiden työntekijöiden aloitteesta vuonna 1956 pystytetty Villateollisuuden muistomerkki, joka kuuluu Suomen harvoihin obeliskeihin. Lisäksi puistossa sijaitsee Suomen sotien veteraaneja kunnioittava Terho Sakin suunnittelema Veteraanikivi. Kivi asetettiin paikoilleen vuonna 1992.
Puistoa ja obeliskia kunnostetaan kesään 2023 asti. Puiston alapuolella olleen nurmikon paikalle rakennetaan myös pensaslabyrintti.
Piáto

Piáto (kreik. Πιάτο) voi viitata seuraaviin saariin Kreikassa:
Piáto, saari Dodekanesian saariryhmässä lähellä Leipsoíta
Psathonísi eli Piáto, saari Dodekanesian saariryhmässä lähellä Agathonísia
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Piáto”, voi hakea sivunnimihaulla, laajalla sivunnimihaulla tai tekstihaulla.
Donner – Privat

| Donner – Privat |
| --- | --- |

Ohjaaja:  John Webster
Käsikirjoittaja:  Pirjo Honkasalo
Tuottaja:  Mark Lwoff Misha Jaari Ari Tolppanen
Säveltäjä:  Pedro Hietanen
Kuvaaja:  Hannu-Pekka Vitikainen
Leikkaaja:  Tuuli Kuittinen
Valmistustiedot
Valmistusmaa:  Suomi
Tuotantoyhtiö:  Bufo Aristo-Invest
Ensi-ilta:   2021-01-2929. tammikuuta 2021   (Docpoint)
Kesto:  79 minuuttia
Alkuperäiskieli:  suomi ruotsi englanti
Aiheesta muualla
IMDb 
Elonet
Infobox OKNimi-testi OK: 
Donner – Privat on John Websterin ohjaama suomalainen dokumenttielokuva vuodelta 2021.
Elokuva on haastattelu- ja henkilödokumentti kirjailijana, elokuvaohjaajana ja poliitikkona tunnetusta suomalaisesta kulttuurivaikuttajasta Jörn Donnerista. Webster kertoo halunneensa tuoda elokuvaa varten esille Donnerin yksityisen puolen, joka ei ole ollut julkisuudessa.
Elokuvassa haastatellaan monia Donnerille läheisiä ihmisiä, kuten Harriet Anderssonia, hänen entistä vaimoaan Bitte Westerlundia sekä hänen lapsiaan. Elokuvan teema sai lopullisen muotonsa Websterin saadessa tietoonsa Donnerin yksityisen valokuvakokoelman olemassaolon, joka sisältää kuvia Donnerin elämän varrelta ja josta edes Donnerin perhe tai ystävät eivät olleet tietoisia. Donner oli elokuvan haastatteluja tehtäessä parantumattomasti sairas ja hän kuoli kuusi viikkoa elokuvan kuvausten jälkeen.
Dominik Bokk

| Dominik Bokk |
| --- | --- |

Henkilötiedot
Syntynyt: 3. helmikuuta 2000 (ikä 24) Schweinfurt, Saksa
Kansalaisuus:   Saksa
Jääkiekkoilija
Pelipaikka:  oikea laitahyökkääjä
Maila:  oikea
Pituus:  187 cm
Paino:  82 kg
Seura
Seura (P):  Carolina Hurricanes
Sarja:  NHL
Nyk. seura:  Löwen Frankfurt (DEL)
Pelaajaura
Pääsarjaura:  2017–
Aik. seurat:  Växjö Lakers HC (SHL) Rögle BK (SHL) Djurgårdens IF (SHL) Chicago Wolves (AHL) Eisbären Berlin (DEL)
NHL-varaus:  25. varaus, 2018 St. Louis Blues
Dominik Bokk (s. 3. helmikuuta 2000 Schweinfurt, Saksa) on saksalainen jääkiekkoilija, joka pelaa lainalla Saksan DEL-liigajoukkue Löwen Frankfurtissa NHL-seura Carolina Hurricanesin organisaatiosta. St. Louis Blues varasi Bokkin ensimmäisellä kierroksella 25. pelaajana NHL:n varaustilaisuudessa 2018. Hän on pelipaikaltaan oikea laitahyökkääjä. Bokk laukoo oikealta.
Ura > Maajoukkueura

Bokk pelasi alle 20-vuotiaiden MM-kilpailuissa vuonna 2020, jolloin hän oli Saksan paras pistemies ja syöttäjä tehoilla 6+2=8. Valmennus valitsi Bokkin joukkueensa turnauksen yhdeksi kolmesta parhaasta pelaajasta. Hänet valittiin myös sekä Tšekkiä vastaan pelatun alkulohkon ottelun että kolmannen Kazakstania vastaan pelatun karsintasarjan ottelun päätteeksi Saksan ottelun parhaaksi pelaajaksi. Bokk pelasi myös alle 20-vuotiaiden IA-divisioonan MM-kilpailuissa vuosina 2018 ja 2019, joista jälkimmäinen turnaus päättyi kultaan ja sarjanousuun pääsarjatasolla ja ensimmäinen turnaus pronssiin. Hän toimi vuoden 2019 turnauksessa Saksan varakapteenina. Bokk voitti koko turnauksen piste- ja syöttöpörssin tehoilla 1+7=8.
Bokk pelasi myös alle 18-vuotiaiden IA-divisioonan MM-kilpailuissa vuonna 2017, jolloin hän voitti tehoilla 7+3=10 koko turnauksen maalipörssin sekä jakoi pistepörssin toisen sijan Norjan Robin Haglund Mathisenin kanssa edellään vain Norjan Mathias Emilio Pettersen.
Saksan A-maajoukkueessa Bokk on pelannut kuusi ottelua tehden kuusi syöttöpistettä. Hän teki A-maajoukkuedebyyttinsä Euro Hockey Challengessa 11. huhtikuuta 2019 Kaufbeurenissa Slovakiaa vastaan. Bokk merkittiin Saksan kolmosketjun oikeaan laitaan Marc Michaelisin ja Parker Tuomien viereen. Hän sai joukkueensa 2–1-voittoon päättyneessä ottelussa syöttöpisteen Saksan molempiin maaleihin.
Pinon ylivuotovirhe

Pinon ylivuotovirhe (engl. stack overflow) on virhetilanne tietokoneohjelmassa, jolloin ajonaikaiselle pinolle varattu tila ei riitä (säie käyttää kaiken sille varatun tilan).
Virhe johtaa tyypillisesti ohjelman kaatumiseen. Ajonaikaiselle pinolle varattua tilaa voi tietyissä tapauksissa kasvattaa, mutta yleensä suositellaan muuttamaan ohjelmaa.
Tyypillinen syy on ääretön rekursio. Toinen syy on liian suuri pinosta varattu taulukko tai sen ohi kirjoittaminen. Haittaohjelmat voivat pyrkiä hyökkäykseen pinon kautta esimerkiksi ylikirjoittamalla paluuosoitteen.
Aiheesta muualla

Memory Management (PDF) (englanniksi)
Edikti

Diocletian edikti Pergamon-museosta Saksassa.
Edikti (latinan edictum) on ilmoitus laista, jonka tyypillisesti antaa yksinvaltias. Nykyään niitä antaa lähinnä paavi.
Rooman valtakunnassa edikti oli alun perin virkamiehen suullisesti antama ilmoitus virkakauden ohjelmasta. Myöhemmin ilmoitukset annettiin kirjallisesti. Keisariajalla
ilmoituksista tuli lainvoimaisia. Esimerkkejä kuuluisista edikteistä ovat Milanon edikti, joka lopetti kristittyjen vainot, ja Diocletianuksen hintaedikti, joka yritti huonolla menestyksellä hillitä laukkaavaa inflaatiota.
Planckin periaate

Max Planck (1858–1947)
Planckin periaate on tieteenfilosofinen kommentti, jonka mukaan sellaista uutta tietoa, johon sisältyy tieteen paradigman muutos, ei heti hyväksytä, vaan se vaatii sukupolvenvaihdoksen. Saksalainen fyysikko ja nobelisti Max Planck kirjoitti omaelämäkerrassaan:
Uusi tieteellinen totuus ei menesty vakuuttamalla vastustajiaan ja saamalla heidät ymmärtämään, vaan pikemminkin koska vastustajat lopulta kuolevat, ja heidän tilalleen tulee uusi sukupolvi, jolle totuus on tuttu.... Kannatuksen siirtyminen paradigmasta toiseen on kääntymyskokemus, johon ei voi pakottaa.
Planckin periaate tuli yleisesti tunnetuksi, kun Thomas S. Kuhn lainasi sitä kuuluisassa teoksessaan Tieteellisten vallankumousten rakenne.
Pieni Valkeajärvi (Viitasaari, Valkeisjärvi)

| Pieni Valkeajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°09′32″N, 25°24′26″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen pohjoisosan alue (14.43)
Laskuoja:  oja Valkeisjärveen 
Järvinumero:  14.437.1.013
Mittaustietoja
Pinnankorkeus:  125,2 m  
Pituus:  330 m  
Leveys:  110 m  
Rantaviiva:  0,725 km  
Pinta-ala:  2,181 ha  
Tilavuus:  0.000091 km³ 
Keskisyvyys:  4,15 m  
Suurin syvyys:  8,5 m  
Saaria:  ei saaria 
 fiPieni Valkeajärvi 
Pieni Valkeajärvi  on Keski-Suomessa Viitasaarella  Valkeisjärven lähellä sijaitseva järvi.
Maantietoa

Järvi on 330 metriä pitkä, 110 metriä leveä, ja sen pinta-ala on 2,2 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 90 500 kuutiometriä. Sen keskisyvyys on 4,2 metriä ja suurin syvyys on 8,5 metriä. Sen rantaviivan pituus on 750 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen pohjoisosan alueella (14.43), jonka Komujoen valuma-alueeseen (14.437) se kuuluu. Järven vedenpinnan korkeus on 125,2 metriä mpy.
Dust Eater Dogs

| Dust Eater Dogs> Tiedot |
| --- | --- |
Toiminnassa:  1996–
Tyylilaji:  stoner rock, hardcore punk
Kotipaikka:   Turku, Suomi
Laulukieli:  englanti
Jäsenet:  Markus the Mongrel,  basso, taustalaulu, harmonikka   Barkins' Benny,  laulu, kitara, mandoliini, banjo   Doggone Daniel,  rummut, lyömäsoittimet   Canine Christer,  kitara, laulu  
Entiset jäsenet:  Houndlike Harry, 1996-2001  
Aiheesta muualla
dusteaterdogs.com
Infobox OKNimi-testi OK: 
Dust Eater Dogs on turkulainen yhtye, jonka musiikki on yhtyeen oman käsityksen mukaan HC-stoneria. Yhtyeen musiikin genren määrittelemisen on usein todettu olevan vaikeaa. Imperiumi.net kuvaili Dust Eater Dogsin toistaiseksi viimeisintä levyä musiikiksi, joka koostuu "hardcoresta, stoner rockista, punkista, indie-rockista ja metallista, ja kuitenkin jostain sieltä pohjalta kuuluu myös Tourniquet."
Tourniquet kuuluu myös DED:n esimuodossa, thrash metal -yhtye Chainfleshissa, joka julkaisi yhden demon vuonna 1995. Punkimpi Dust Eater Dogs perustettiin vuonna 1996, ja siihen kuuluu Canine Christer (Christer Söderman), Markus the Mongrel (Markus Majabacka), Doggone Daniel (Daniel Majabacka) sekä Barkin' Benny (Benny Majabacka), joista kolme viimeistä ovat veljeksiä.
Dust Eater Dogs lopetti keikkailun 2003. Fleim povasi Dust Eater Dogsin comebackiä syyskuussa 2009 yhtyeen Facebook-yhteisöön tehdyn merkinnän perusteella. Dust Eater Dogs tekikin comebackin Vappugospelissa vuonna 2010. Yhtye esiintyi myös vuonna 2013 GoodMoodStockissa. Molemmilla keikoilla esitettiin levyttämättömiä kappaleita. Tästä huolimatta uutta musiikkia ei ole julkaistu vuoden 2003 jälkeen, eikä esiintymisiäkään tiettävästi ole ollut GoodMoodStockin jälkeen, mutta yhtye ei ole myöskään ole ilmoittavansa lopettavansa. Joitain kappaleita on demotettukin, joista yhdestä julkaistiin pätkä 23. joulukuuta 2016.
Albumit > Thunderleg-ep

Dust Eater Dogsin ensimmäinen julkaisu on viisikappaleinen Thunderleg-EP. Levy julkaistiin omakustanteena 1997.
Albumit > Motor

Nu metal -aallon siivittämänä Dust Eater Dogs sai levytyssopimuksen ruotsalaiselta Day-Glo Recordsilta, jolle muun muassa Blindside levytti. Motor on Dust Eater Dogsin ensimmäinen albumi vuodelta 1998. Tätä albumia pidetään yleisesti ensimmäisenä suomalaisen kristillisen metallin julkaistuna kokopitkänä albumina.
Albumit > Oil

Oilista (2001) oli tarkoitus tulla coverialbumi. Kyseinen albumi on äänitetty livenä studiossa. Albumilla on bonusraita, joka on Art For the Ears Webzinen haastatteleman Barkin' Bennyn mukaan epäonnistunut äänitysyritys kappaleesta nimeltään "Pepperpot". Barkin' Benny kertoo haastattelussa, että levylle päätyi ainoastaan kappaleen alku, koska tuottaja ei suostunut julkaisemaan kappaleen loppuosaa.